stanford-oval/wikipedia huggingface dataset:
Ugab

| Ugab |
| --- | --- |
 Ugab avaruudesta käsin nähtynä
Alkulähde:  Lähellä Otavia Otjozondjupan alueella
Laskupaikka:  Ugabmond, Atlantti, Erongon ja Kunenen alueiden rajalla
Maat:  Namibia
Pituus:  540 km
Valuma-alue:  28 400 km²
Ugab on joki luoteisessa Namibiassa. Siinä on vettä vain ajoittain. Sen alajuoksu muodostaa Kunenen ja Erongon alueiden välisen rajan, mutta sen valuma-alue ulottuu myös Otjozondjupan alueelle. Ugabin alkulähde on lähellä Otavin kaupunkia. Sieltä joki kulkee Paresis- ja Fransfontein-vuorten kautta Luurankorannikolle ja edelleen Atlanttiin. Ugabin sivujokia ovat vasemmalla puolella Erundu-, Ozongombo-, Okomize- ja Uis-joet ja oikealla puolella Goantagab.
Ugab virtaa vain muutaman päivän vuodessa, mutta sen pinnanalainen vesi näkyy paikoitellen lammikkoina, ja Damaramaan eläimet saavat siitä paljon tarvitsemaansa vettä. Ugabin vuosittainen virtaama on 20 miljoonaa kuutiometriä, ja sen valuma-alueen arvioidaan olevan 24 800–29 355 km².
Ugabissa on paljon vettä maan alla, mistä syystä se on eräs Namibian tärkeimmistä joista. Sen pituus on 450 km, ja sen veden varassa ovat useat aavikon eläimet, kuten aavikkonorsut, kirahvit, vuoriseeprat ja maailman suurin villi pensassarvikuonojen populaatio. Ugabin luonnonsuojelualue perustettiin suojaamaan näiden harvinaisten eläinten tulevaisuutta.
Ugabin tienoon merkittäviä turistikohteita ovat Brandberg, Dorosin kraatteri, ja Vingerklip. Sen valuma-alueen kaupunkeja ovat Outjo ja Otjiwarongo sekä Kalkfeldin, Omatjetten ja Uisin kylät.
Joen varrella on mahdollista suorittaa vaelluksia, joiden matkalla ohitetaan hereroiden farmeja ja vaaleanpunaisesta graniitista muodostuneita jäännösvuoria, joita seudulla on siellä täällä. Nämä oudon muotoiset kalliot muodostavat tunnistettavia hahmoja, joista jotkut ovat myrkkysienten muotoisia, kun taas toiset muodostavat onttoja muodostelmia, kuten esim. Kivettyneet haamut.
Alueella kasvaa melko paljon eri kasveja. Osa niistä on villiä tupakkaa (nicotiana glauca). Alueella on myös akaasioita ja !Nara-pensaita (Acanthosicyos horridus), jotka ovat lähes lehdettömiä vihreitä kasvinvarsia, ja myös meloneita on mahdollista löytää.
Aiheesta muualla

Kuvia tai muita tiedostoja aiheesta Ugab Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ugab River
Käännös suomeksi
Turun NMKY

| Turun NMKY |
| --- | --- |

Liiga:  I-divisioona B
Perustettu:  1893 1945 (korip. jaosto)
Historia:  Turun NMKY (1893–1996, 2000–2016, 2023-) Piiloset (1996–2000) Kristika Turku (2016–2023)
Areena:  Nunnavuoren palloiluhall
Kotipaikka:  Turku, Suomi
Värit:  sininen, punainen          
Toiminnanjohtaja:  Satu Alanen
Päävalmentaja:  Ray Ailus
Yhteistyöseura:  NMKY
SM-mitalit
Kultaa:  4 (1973, 1975, 1977, 1982)
Hopeaa:  2 (1976, 1979)
Pronssia:  3 (1974, 1983, 1999)
Kotisivu:  https://www.ymcaturku.fi
Turun NMKY:n edustusjoukkueen logo vuosina 2016–2023.
Vuonna 1893 perustetulla Turun NMKY:llä on nuoriso-, liikunta- ja kulttuuritoimintaa. Turun NMKY:n koripallon edustusjoukkue käytti nimeä Kristika Turku vuosina 2016–2023. Edustusjoukkue pelaa I-divisioona B:ssä. Yhdistyksen juniori- sekä harrastejoukkueet pelaavat Suomen Koripalloliiton valtakunnallisissa ja alueellisissa sarjoissa nimellä Turun NMKY. Seuran tunnetuimpia kasvatteja ovat muun muassa maajoukkuemiehet Teemu Rannikko ja Juha Sten.
Tausta ja historia

Edustusjoukkue on pelannut yhteensä 32 kautta pääsarjatasolla. Joukkue on voittanut Suomen mestaruuden ja Suomen Cupin molemmat neljä kertaa. Seuran edustusjoukkue pelasi vuosina 1996–2000 myös nimellä Piiloset. Vuonna 2000 Turun NMKY pudotettiin SM-sarjasta hoitamattomien velkojen takia. Kauden 2007–2008 jälkeen se luopui paikasta I-divisioonassa. Nousu takaisin I-divisioonaan tapahtui 2012. Joukkue kuitenkin pelasi vain yhden kauden I-divisioonaa, jonka jälkeen edustusjoukkueen toiminta hiipui. Kaudella 2013–2014 edustusjoukkueella ei ollut toimintaa lainkaan. Edustusjoukkue palasi läntisen alueen II-divisioonaan kaudelle 2014–2015 selviytyen nousukarsintoihin ja karsintasarjan voiton myötä nousi kaudesta 2015–2016 alkaen I-divisioona B:hen. Edustusjoukkue sijoittui kauden 2016-2017 päätteeksi sarjassaan toiseksi ja sai sijoituksen turvin mahdollisuuden hakea paikkaa I-divisioonan A-sarjaan.
Kristika otettiin edustusjoukkueen nimeksi kaudesta 2016–2017 alken. Nimenvaihdoksella haluttiin erottua muiden kaupunkien NMKY-taustaisista joukkueista, joiden yleisin lempinimi on Namika. Nimeä Kristika on käytetty Turun NMKY:n joukkueesta ainakin 1950-luvulla. Joukkue vaihtoi nimensä taas kaudeksi 2023–2024, ja kantaa nyt emojärjestön nimeä Turun NMKY.
Henkilökohtaiset palkinnot

Korisliigan vuoden pelaaja
Teemu Rannikko – 1999, 2000
Korisliigan vuoden kehittynein pelaaja
Teemu Rannikko – 1998
Timo Parviainen – 1999
Korisliigan vuoden valmentaja
Eero Saarinen – 1998
Vuoden I-divisioonapelaaja
Ville Kaunisto – 2001
Juha Sten – 2003
Mikko Jalonen – 2006, 2007
Mikael Sandberg – 2018
Mikael Aalto – 2021
Pelaajatilastot

Turun NMKY:n (ent. Kristika Turku) miesten edustusjoukkueen tilastohistorian kymmenen parasta Suomen pääsarjojen runkosarjassa. Lihavoidut pelaajat ovat aktiivipelaajia. Tilastot päivitetty 27. maaliskuuta 2024. Lähde:
Aiheesta muualla

Virallinen sivu
Turun NMKY:n koripallotoiminnan vanha logo.
Tšaikovski (täsmennyssivu)

Tšaikovski tarkoittaa seuraavia:
Sukunimenä

Modest Tšaikovski (1850–1916), venäläinen libretisti ja kääntäjä
Nikolai Tšaikovski (1851–1926), venäläinen poliittinen aktivisti
Pjotr Tšaikovski (1840–1893), venäläinen säveltäjä
Maantieteessä

Tšaikovski, kaupunki Venäjällä
Tšaikovskin piiri, itsehallintoalue Permin alueella Venäjällä
Tšaikovski HS140, hyppyrimäki Venäjällä
Tšaikovski HS106, hyppyrimäki Venäjällä
Muuta

2266 Tchaikovsky, asteroidi
Kansainvälinen Tšaikovski-kilpailu, klassisen musiikin kilpailu.
Uudenkaupungin keskustaajama

| Uudenkaupungin keskustaajama |
| --- | --- |
 Uudenkaupungin keskustaajama
 Koordinaatit: 60.8033°N, 21.4097°E 
Valtio:  Suomi
Maakunta:  Varsinais-Suomi
Kaupunki:  Uusikaupunki
Hallinto:  
 – Asutustyyppi:  taajama
Pinta-ala:  
 – Maa:  19,43 km²
Väkiluku (2020):  10 205
 – Väestötiheys:  525,2 as./km²
Infobox OKVirheellinen NIMI-arvo: 
Uudenkaupungin keskustaajama on Uudenkaupungin kaupungin keskustaajama noin 70 kilometrin päässä Turusta Varsinais-Suomen maakunnassa. Taajaman väkiluku oli 31. joulukuuta 2020 10 205 ja maapinta-ala 19,43 km².
Uumajan yliopiston taidekampus

Ilmakuva taidekampuksesta vuodelta 2013.
Taidekampus Tegin suunnasta nähtynä.
Uumajan yliopiston taidekampus on entinen teollisuusalue Uumajanjoen varressa, joka vuosina 2009–2011 rakennettiin uudelleen Uumajan yliopiston taidekorkeakoulujen sijaintipaikaksi.
Ensimmäinen alueelle sijoittuneista oppilaitoksista oli muotoilukorkeakoulu, joka aloitti toimintansa 1989 Uumajan puuhiomon vanhassa muuntamorakennuksessa. Sen kylkeen nousi Olle Qvarnströmin piirtämä muotoilukoulun uusi päärakennus.
Vuonna 2005 muotoilukoulun silloinen rehtori Bengt Palmgren esitti ajatuksen yhtenäisen taidekampuksen luomisesta siirtämällä Uumajan Kuvamuseo samalle alueelle ja hakemalla oikeuksia aloittaa kaupungissa arkkitehtikoulutus. Syksyllä 2008 Balticgruppen-yhtiön säätiö kertoi sijoittavansa 36,6 miljoonaa Ruotsin kruunua taidekampuksen rakentamiseen. Saman vuoden joulukuussa yliopiston hallitus päätti sijoittaa hankkeeseen 350 miljoonaa kruunua.
Päätös merkitsi alkua Uumajan yliopiston arkkitehtikorkeakoulun perustamiselle. Koulu aloitti syksyllä 2009 kaupungin keskustan tullimakasiinissa ja vuotta myöhemmin pääsi muuttamaan uudisrakennukseen muotoilukorkeakoulun viereen.
Taidekampukselle nousivat myös taidekorkeakoulun uudet toimitilat, ja vanhasta puuhiomosta tehtiin kulttuuri- ja taidealojen yrityshautomo. Kolmas uudisrakennus sisältää Kuvamuseon, yliopiston sivukirjaston sekä humanististen tieteiden ja uuden median kokeilulaboratorion Humlabin. Nämä rakennukset suunnitteli tanskalainen Henning Larsen Architects yhteistyössä White arkitekter -toimiston kanssa, ja ne valmistuivat 2012.
Taidekampuksen viralliset avajaiset pidettiin toukokuun lopulla 2012. Myöhemmin samana vuonna valmistui vielä nelikerroksinen toimistorakennus, jonka vuokralaisia ovat Iksu, White Arkitekter, Balticgruppen, Ålö AB ja tilintarkastustoimisto PricewaterhouseCoopers.
Keväällä 2014 avattiin uudistettu Sliperiet-hiomorakennus, johon tulee sijoittumaan Ruotsin ensimmäinen ”fab lab” (fabrication laboratory) uusinta tekniikkaa edustavine 3D-tulostimineen sekä laser- ja vesileikkureineen.
Aiheesta muualla

Wikimedia Commonsissa on kuvia tai muita tiedostoja aiheesta .
Taidekampuksen verkkosivusto[vanhentunut linkki]
Uumajan yliopiston taidekampussivut (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Konstnärligt campus vid Umeå universitet
Käännös suomeksi
Turnerin päiväkirjat

| Turnerin päiväkirjat> The Turner Diaries |
| --- | --- |
 Kirjan 1. painoksen kansi.
Alkuperäisteos
Kirjailija:  William Luther Pierce nimellä Andrew Macdonald
Kuvittaja:  Dennis Nix
Kieli:  englanti
Genre:  romaani
Kustantaja:  National Alliance
Julkaistu:  1978
Ulkoasu:  nidottu
Sivumäärä:  315
ISBN:  978-0-937944-12-7 (2. painos 1980)
Suomennos
Kustantaja:  Kansallis-mytologinen yhdistys
Julkaistu:  1993
Sivumäärä:  24 (lyhennelmä)
ISBN:  951-9360-42-5

Löydä lisää kirjojaKirjallisuuden teemasivulta
Turnerin päiväkirjat (engl. The Turner Diaries) on yhdysvaltalaisen William Luther Piercen (salanimellä Andrew Macdonald) vuonna 1978 julkaisema romaani. Teoksen aiheena on lähitulevaisuuden Yhdysvaltoihin sijoittuva apokalyptinen tarina etnisiin vähemmistöihin kohdistuvasta kansanmurhasta. Sen uskotaan toimineen innoituksena useille oikeassa elämässä tapahtuneille valkoisen ylivallan kannattajien väkivallanteoille.
Juoni

Romaani on kirjoitettu sähköinsinööri Earl Turnerin päiväkirjojen muodossa. Päiväkirjat sijoittuvat kirjoitushetkensä lähitulevaisuuteen vuosiin 1991–1993, jolloin Yhdysvallat on sisäisesti romahtanut valkoisten kansalaistensa voimattomuuden takia. Turner liittyy ”Järjestöön” (The Order), joka käy sotaa ”Järjestelmää” (The System) eli Yhdysvaltojen hallintoa vastaan, ja yrittää vapauttaa maan juutalaisten, mustien ja muiden vähemmistöjen hallinnasta.
Aluksi Järjestö harjoittaa poliittista terroria Järjestelmää vastaan ja räjäyttää liittovaltion poliisin pääkonttorin Washingtonissa. Lopulta ryhmä ottaa hallintaansa suuren osan Yhdysvaltain länsirannikkoa, mukaan lukien Vandenbergin lentotukikohdassa sijaitsevat ydinaseet, joiden ansiosta Järjestelmä ei uskalla hyökätä sitä vastaan. Eloonjääneet Järjestön vastustajat, muun muassa mustat ja ”rotupetturit”, hirtetään ”Köyden Päivänä” (engl. the day of the rope). Rotupettureita ovat vähemmistöjä tukevat tai näiden kanssa seksisuhteissa olevat valkoiset.
Turnerin viimeinen päiväkirjamerkintä kuvaa itsemurhahyökkäyksen, jossa hän räjäyttää Pentagonin ydinaseella, joka on kiinnitetty maatalouslentokoneeseen. Kirjan epilogissa todetaan, että Turnerin kuoleman vuosipäivä on pyhitetty uudella aikakaudella ”Marttyyrien päiväksi”. Epilogin mukaan Järjestö myös sai Turnerin kuoleman jälkeen hallintaansa Pohjois-Amerikan ja Euroopan ja hävitti joukkotuhoaseilla suuren osan Aasiasta.
Tyyli ja vaikutteet

Turnerin päiväkirjat on kirjoitettu seikkailuromaanin tyyliin, ja se on selvästi tarkoitettu vetoamaan laajaan yleisöön. Teoksen perusrakenne on hyvin samantapainen kuin Jack Londonin vuonna 1908 julkaistussa romaanissa Rautakorko. Pierce itse kutsui Londonia ”oman aikansa kansallissosialistiksi”. Piercellä puolestaan oli taustaa American Nazi Party -uusnatsipuolueen perustajan George Lincoln Rockwellin seuraajana.
Politiikan tutkija Michael Barkunin mukaan Turnerin päiväkirjat muistuttaa huomattavasti Ernest Callenbachin samoihin aikoihin vuonna 1975 julkaistua utopiaromaania Ecotopia. Kummassakin teoksessa ääriliike saa haltuunsa ydinaseita ja käyttää niitä kiristysvälineenä perustaessaan Yhdysvaltain länsirannikolle oman itsenäisen alueensa. Ei ole kuitenkaan varmaa, ottiko Pierce vaikutteita Callenbachin teoksesta vai keksivätkö kumpikin saman konseptin itsenäisesti.
Vastaanotto

Vuoteen 2000 mennessä Turnerin päiväkirjoja oli myyty noin 500 000 kappaletta, mutta 2000-luvun alkupuolelta lähtien sitä on pääasiassa levitetty ilmaiseksi verkossa. Pierce itse väitti epäilevänsä kirjan vaikutusta aktivismiin.
Pierce kirjoitti myöhemmin vuonna 1989 Turnerin päiväkirjoja läheisesti muistuttavan teoksen Hunter, jossa uusnatsipäähenkilö ryhtyy väkivallantekoihin yhteiskuntaa vastaan. Kyseinen teos on kuitenkin selvästi vähemmän tunnettu kuin Turnerin päiväkirjat.
Turnerin päiväkirjat sai suuren suosion rasistisen kristillinen identiteetti -liikkeen parissa. Pierce ei itse ollut identiteettikristitty ja hän pilkkasi liikkeen jäseniä Hunter-romaanissaan.
Väkivallanteot

Turnerin päiväkirjojen katsotaan innoittaneen valkoisen ylivallan kannattajien rikoksia Yhdysvalloissa ja muissa maissa. Vuonna 2021 teoksen arvioitiin olleen inspiraatio ainakin 40 eri terrori-iskulle ja viharikokselle.
Kirja todennäköisesti innoitti The Order -nimisen ryhmän rikosten sarjaa 1980-luvulla. Ryhmä toisti monia rikoksia joita kuvitteellinen ”Järjestö” teki, mukaan lukien ryöstöt, rahan väärentäminen ja murhat. The Orderin johtaja Robert Jay Mathews kuoli 9. joulukuuta 1984 tulitaistelussa liittovaltion viranomaisten kanssa. Valkoisen ylivallan kannattajat ovat kutsuneet hänen kuolinpäiväänsä ”Marttyyrien päiväksi” romaanin tapaan.
Romaani sai laajempaa huomiota vuonna 1995, kun Timothy McVeigh pidätettiin Oklahoma Cityn pommi-iskusta epäiltynä. McVeigh käytti iskussaan kuorma-autoon lastattua ammoniumnitraattipommia, kuten Järjestökin romaanissa kuvatussa FBI:n pääkonttorin pommituksessa. Oklahoma Cityn pommi räjähti kello 9.02, vain 13 minuuttia aikaisemmin kuin pommi romaanissa. Kun McVeigh pidätettiin, kirjan sivuja löydettiin hänen autonsa etupenkiltä. Oikeudenkäynnissä todistajat vahvistivat, että romaani kiehtoi McVeighia ja että tämä oli suositellut sitä ystävilleen.
Vuonna 1998 afroamerikkalaisen James Byrdin murhaajat saivat innoitusta Piercen teoksesta. Seuraavana vuonna Buford Furrow haavoitti Los Angelesin juutalaiskeskuksessa viittä ihmistä, joista kolme oli lapsia. Hän myös tappoi filippiiniläisen postityöntekijän. Myöhemmin hän ilmoitti, että hänen tekonsa olivat ”herätys Amerikalle tappaa juutalaiset”.
Brittiläiseen Combat 18 -uusnatsiryhmään kuulunut David Copeland tappoi homoihin ja ulkomaalaisiin kohdistuneilla naulapommi-iskuillaan kolme ihmistä Lontoossa vuonna 1999. Copeland kertoi kuulusteluissa saaneensa innoituksensa Turnerin päiväkirjoista.
Julkaisut

Teos julkaistiin alun perin jatkotarinana Piercen johtaman National Alliance -uusnatsiryhmän Attack!-lehdessä vuosina 1975–1978.
Oklahoman pommi-iskun jälkeen vuonna 1996 Barricade Books -kustantamon omistaja Lyle Stuart julkaisi teoksesta sen kolmannen painoksen, mikä herätti voimakasta arvostelua. Teos oli aiemmin ollut saatavilla lähinnä postimyynnin kautta, mutta se tuli Stuartin julkaisemana saataville myös kirjakauppaketjuihin. Stuart perusteli toimintaansa sillä, että teoksen lukemalla tavalliset ihmiset ymmärtäisivät paremmin, millaisia hallituksen vastaiset terroristiryhmät oikeasti ovat. Hän halusi kirjan julkaisemalla myös koetella sananvapautta koskevan Yhdysvaltain perustuslain ensimmäisen lisäyksen rajoja.
Yhdysvaltain kongressitalon valtauksen jälkeen tammikuussa 2021 verkkokauppa Amazon veti teoksen pois myynnistä alustallaan.
Teoksesta ilmestyi vuonna 1993 uusnatsi Pekka Siitoimen Kansallis-mytologisen yhdistyksen julkaisema suomenkielinen lyhennelmä. Romaanista on myös olemassa kokonainen amatöörisuomennos.
Uganda yleisurheilun sisäratojen maailmanmestaruuskilpailuissa 2008

Ugandan joukkue Valencian sisäratojen MM-kisoihin 2008 julkistettiin 21. helmikuuta 2008.
Joukkue > Miehet

800 metrin juoksu: Abraham Chepkirwok
Tulokset > Miehet

| laji | urheilija | kilpailu | sijoitus | tulos |
| --- | --- | --- | --- | --- |
| 800 m | Abraham Chepkirwok | alkuerät | 2. | 1.48,80 |
| 800 m | Abraham Chepkirwok | välierät | 4. | 1.48,30 |
Tulipyrstö

| Tulipyrstö |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Alalahko::  Särkikalat Cyprinoidei
Heimo::  Karpit Cyprinidae
Suku::  Epalzeorhynchos
Laji::  bicolor
Kaksiosainen nimi
 Epalzeorhynchos bicolor  (Smith, 1931) 
Katso myös
   Tulipyrstö Wikispeciesissä   Tulipyrstö Commonsissa 
Infobox OKNimi-testi OKIUCN-testi OK: 
Tulipyrstö (Epalzeorhynchos bicolor) on särkikaloihin kuuluva kala, jota pidetään myös akvaariokalana.
Koko ja ulkonäkö

Tulipyrstön vartalo on sametinmusta, pyrstö punainen. Se voi kasvaa jopa 15 cm pitkäksi. Akvaariossa koko jää noin 12 senttiin.
Sukupuolierot

Sukupuolia on lähes mahdotonta erottaa toisistaan aikuisenakaan, eikä nuorten kalojen sukupuolia voi lainkaan erottaa. Aikuinen naaras on hieman pulleampi. Koiras on syvemmän musta ja isoeväisempi, ja sen pyrstö on kirkkaammanpunainen.
Alkuperä

Tulipystö on kotoisin Thaimaasta. Sen luultiin jo hävinneen luonnosta, mutta laji löydettiin uudestaan Chao Phraya -joesta.
Käyttäytyminen ja lisääntyminen

Tulipyrstö on reviiritietoinen kala, joka ajaa pois tai tappaa toiset saman lajin yksilöt ja vainoaa usein myös muita sukulaisiaan, esimerkiksi leväbarbia. Myös saman näköiset kalat ärsyttävät sitä varsinkin pienessä akvaariossa. Kotiakvaariossa voi yleensä olla vain yksi aikuinen yksilö, muuten reviiritaistelu päättyy heikomman kuolemaan.
Vesiolot ja ravinto

Tulipyrstö syö sekaruokaa: hiutaleita ja pakasteruokaa ja myös roskakotiloita. Sille sopiva pH on 6,5–8,0, lämpötila 22–26 °C, kovuus mieluiten pehmeä tai keskikova. Se ei ole kovin tarkka veden kemiasta, kunhan vesi on tarpeeksi happipitoista ja virtaavaa. Laji vaatii vähintään 250 litran altaan, mieluitenkin kuitenkin yli 300 litran, jos sinne haluaa myös muita kaloja. Akvaariossa saa mielellään olla hiekkapohja, jossa on juurakoita. Myös kivikkoa ja kasveja suositellaan. Tulipyrstö syö jonkun verran leviä, mutta ei ole varsinainen levänsyöjä.
Aiheesta muualla

Epalzeorhynchos bicolor (peilipalvelin) FishBase. Froese, R. & Pauly, D. (toim.). (englanniksi)
Makevaario (Arkistoitu – Internet Archive) (harrastajan sivu)
Uudet Soturit

Uudet Soturit (engl. New Warriors) ovat Marvel-universumissa esiintyvä supersankariryhmä. Aluksi Uusissa sotureissa oli kolme jäsentä Raivo, Oikeus ja Tulitähti. Myöhemmin uusiin sotureihin kuuluivat Vauhtipallo, Namorita, Yöraastaja ja Mikrobi, joilla oli myös oma tositelevisiosarja. Vauhtipalloa lukuun ottamatta, muut heistä saivat kuitenkin surmansa, kun Nitro räjäytti koulun hieman ennen Marvelin supersankareiden sisällissotaa.
Turkin suuronnettomuus- ja hätätilavirasto

| Afet ve Acil Durum Yönetimi Başkanlığı Disaster and Emergency Management Presidency (of Turkey) AFAD |
| --- | --- |

 AFADin, Turkin suuronnettomuus- ja hätätilaviraston päärakennus Ankarassa.
Perustettu:  2009
Kotipaikka:  Ankara,  Turkki; (päätoimipaikka: Dumlupinar Bulvari No. 159, Çankaya / Ankara, Turkki)
Omistaja:  Turkin valtio
Kotisivu:  www.afad.gov.tr; en.afad.gov.tr
Infobox OKVirheellinen NIMI-arvo: 
Turkin suuronnettomuus- ja hätätilavirasto, viralliselta nimeltään Afet ve Acil Durum Yönetimi Başkanlığı (lyhennys AFAD; engl. Disaster and Emergency Management Presidency, alkujaan 2017 saakka engl. Disaster and Emergency Management Authority), on Turkin valtiollinen virasto, joka koordinoi maan varautumista suuronnettomuuksiin ja hätätiloihin sekä toimintaa suuronnettomuuksien aikana. Vuonna 2009 perustetun viraston päätoimipaikka löytyy Turkin pääkaupungista Ankarasta. Lisäksi AFADilla on 81 maakuntaosastoa  ja 11 etsintä- ja pelastusyksikköä (SAR). AFAD toimi alkujaan Turkin pääministerin alaisuudessa, mutta siirrettiin 2018 Turkin sisäasiainministeriön virastoksi.
AFADin ylläpitämä Öncüpınarin pakolaisleiri Kilisin maakunnassa lähellä Syyrian pohjoisrajaa (2012).
AFAD vastaa esimerkiksi Turkissa sijaitsevista pakolaisleireistä. Turkissa tapahtuvan toiminnan ohella virasto on keskeinen Turkin kansainvälistä humanitaarista apua ulkomaille toimittava taho.
Aiheesta muualla

Kuvia tai muita tiedostoja aiheesta Turkin suuronnettomuus- ja hätätilavirasto Wikimedia Commonsissa
Factbox: AFAD: Turkey's Disaster Management Authority (13.2.2023) (englanniksi) (reuters.com)
Uudet heilat

| Uudet heilat> The Sum of Us |
| --- | --- |

Ohjaaja:  Geoff Burton Kevin Dowling
Käsikirjoittaja:  David Stevens
Säveltäjä:  Dave Faulkner
Kuvaaja:  Geoff Burton
Pääosat:  Russell Crowe Jack Thompson
Valmistustiedot
Valmistusmaa:  Australia
Levittäjä:  The Samuel Goldwyn Company
Ensi-ilta:  1994
Kesto:  100 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Uudet heilat (The Sum of Us) on Geoff Burtonin ja Kevin Dowlingin ohjaama australialainen elokuva vuodelta 1994. Siinä heteromies ja tämän homopoika yrittävät kumpikin löytää oikeaa elämänkumppania, kunnes elämä vaikeutuu isä-Harryn saatua aivoinfarktin ja menetettyä puhekykynsä. Poikaa esittää Russell Crowe ja isää Jack Thompson.
Elokuva on David Stevensin käsikirjoittama hänen oman näytelmänsä The Sum of Us pohjalta.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Sum of Us (film)
T’ai Fu: Wrath of the Tiger

T’ai Fu: Wrath of the Tiger on vuonna 1999 julkaistu PlayStation-peli. Sen on kehittänyt Dreamworks Interactive ja Activision. Siinä pelataan T’ai Fu -nimisellä tiikerillä, jolla on tehtävänään tappaa Dragon Master. Pelin ääniraidan on säveltänyt Michael Giacchino.
Uskollinen nainen

| Uskollinen nainen> Going Straight |
| --- | --- |

Ohjaaja:  Chester M. Franklin Sidney Franklin
Käsikirjoittaja:  Bernard McConville
Pääosat:  Norma Talmadge Ralph Lewis
Valmistustiedot
Valmistusmaa:   Yhdysvallat
Tuotantoyhtiö:  Fine Arts Film Company
Ensi-ilta:   4. kesäkuuta 1916
Kesto:  50-60 minuuttia
Alkuperäiskieli:  mykkä (välitekstit englanniksi)
Aiheesta muualla
IMDb 
AllMovie
Infobox OKNimi-testi OK: 
Uskollinen nainen (engl. Going Straight; myös Corruption) on vuonna 1916 ensi-iltansa saanut Chester M. Franklinin ja Sidney Franklinin ohjaama yhdysvaltalainen mykkä rikosdraamaelokuva, jonka pääosissa ovat Norma Talmadge ja Ralph Lewis.
Uskollisen naisen käsikirjoitti Bernard McConville, ja se kuvattiin työnimellä Playmates. Elokuvan tuotantoyhtiönä toimi Fine Arts Film Company ja levittäjäyhtiönä Triangle Film Corporation. Uskollinen nainen sai Yhdysvaltain ensi-iltansa 4. kesäkuuta vuonna 1916.
Uskollinen nainen on julkaistu VHS:lle ja DVD:lle. Grapevine Video julkaisi elokuvan ensimmäisen DVD-julkaisun vuonna 2006. Lisäksi Uskollisen naisen kopiota säilytetään muun muassa George Eastman Housen taidemuseon ja British Film Instituten elokuva-arkistoissa.
Juoni

Kun rikollispariskunnasta Grace (Norma Talmadge) ja John Remingtonista (Ralph Lewis) tuli vanhempia, he alkoivat elää rehellisesti. Nyt jo vuosia he ovat eläneet tunnollisina kansalaisina, joita arvostetaan heidän yhteisössään. Eräänä päivänä heidän entisen rikollisryhmän jäsen, Jimmy Briggs (Eugene Pallette), ilmestyy paikalle ja uhkaa paljastaa Remingtonien menneisyyden, jos he eivät auta häntä ryöstössä.